VENDIM
Nr. 492, datë 19.7.2017

PËR SHPRONËSIMIN, PËR INTERES PUBLIK, TË PRONARIT TË PASURISË SË PALUAJTSHME, PRONË PRIVATE, QË PREKET NGA REALIZIMI I PROJEKTIT “PËR PLOTËSIMIN DHE DETAJIMIN E PROJEKTIT TË RIKUALIFIKIMIT URBAN TË PAZARIT TË RI,
MARKATËS SË MISHIT, FRUTA - PERIMEVE DHE SHESHIT “AVNI RUSTEMI””

Në mbështetje të nenit 100 të Kushtetutës, të neneve 5, pika 1, 20 e 21 të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, dhe të ligjit nr. 130/2016 “Për buxhetin e vitit 2017”, me propozimin e ministrit të
Zhvillimit Urban, Këshilli i Ministrave

VENDOSI:

1. Shpronësimin, për interes publik, të pronarit të pasurisë të paluajtshme, pronë private, që preket nga realizimi i projektit “Për plotësimin dhe detajimin e projektit të rikualifikimit urban të Pazarit të Ri, markatës së mishit, fruta - perimeve dhe sheshit “Avni Rustemi””.
2. Shpronësimi të bëhet në favor të Bashkisë Tiranë.
3. Pronari i pasurisë së paluajtshme që shpronësohet, të kompensohet në vlerë të plotë, sipas masës përkatëse që paraqitet në tabelën bashkëlidhur këtij vendimi, për pasuritë “tokë truall” dhe “ndërtesë”, me një vlerë të përgjithshme prej 830 400 (tetëqind e tridhjetë mijë e katërqind) lekësh.
4. Vlera e përgjithshme e shpronësimit, prej 830 400 (tetëqind e tridhjetë mijë e katërqind) lekësh, të përballohet nga buxheti i Bashkisë Tiranë.
5. Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i vitit 2017, miratuar për Ministrinë e Zhvillimit Urban.
6. Shpronësimi të fillojë menjëherë pas botimit të këtij vendimi në Fletoren Zyrtare.
7. Pronari i listës që i bashkëlidhet këtij vendimi të kompensohet, për efekt shpronësimi, pasi të ketë paraqitur dokumentacionin e plotë të pronësisë pranë
Bashkisë Tiranë.
8. Zyra Vendore e Regjistrimit të Pasurive të Paluajtshme Tiranë, brenda 30 ditëve nga data e miratimit të këtij vendimi, në bashkëpunim me Bashkinë Tiranë, të
fillojë procedurat për hedhjen e gjurmës së projektit në hartën kadastrale, sipas planimetrisë së shpronësimit të miratuar, dhe të bëjë kalimin e pronësisë, për pasuritë e shpronësuara, në favor të shtetit.
9. Zyra Vendore e Regjistrimit të Pasurive të Paluajtshme Tiranë të pezullojë të gjitha transaksionet me pasuritë e shpronësuara deri në momentin që do të realizohet procesi i hedhjes së gjurmës së projektit në hartën kadastrale, si dhe kalimi i pronësisë, për pasuritë e shpronësuara.
10. Ngarkohen Ministria e Zhvillimit Urban, Zyra Vendore e Regjistrimit të Pasurive të Paluajtshme Tiranë dhe Bashkia Tiranë për zbatimin e këtij vendimi. Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama

KONFIRMIM ZVRPP, TIRANË
	

SHËNIME

	Suzana Mehmet Merja
	8150
	2/103 - N5
	10
	10
	
	66,969
	10
	10
	
	
	16,071
	830,400
	Shkresa nr. Prot. 7295/1, datë 10.3.2017

10.00 m²
	
	
830,400 lekë
	
	



SHËNIM:
1. Për truallin, çmimi i llogaritur është marrë nga VKM-ja 89, datë.3.2.2016.
2. Pasuria e prekur nga projekti konfirmohet nga ZVRPP-ja, Tiranë, me shkresën nr. Prot. 7295/1, datë.10.3.2017.


